**กิจกรรมพัฒนาคุณภาพ CQI**

**ชื่อเรื่อง** การสอบถามความคิดเห็นของพยาบาลต่อการใช้ฉลากช่วยในการบริหารยาความเสี่ยงสูง

**ประเภทที่ต้องการส่งเข้าประกวด** CQI ประเภท นวัตกรรม

**ชื่อผู้รับผิดชอบโครงงาน**

ชื่อ ภญ. ศุภิสรา ละยานนท์ ตำแหน่ง เภสัชกรปฏิบัติการ

หน่วยงาน กลุ่มงานเภสัชกรรมและคุ้มครองผู้บริโภค E-mail supisaral@hotmail.com โทร 038460333 ต่อ 1121

**ชื่อทีมร่วม** (ถ้ามี) ๑. นสภ. ณิชาภัทร สุทธิวโรตมะกุล

**บทนำ และวัตถุประสงค์** (แสดงที่มาของปัญหา หลักการเหตุผล และกรอบแนวคิด วัตถุประสงค์ ในการทำ)

การเกิดความคลาดเคลื่อนในการบริหาร (medication errors : ME) ที่สามารถทำให้เกิดอันตรายรุนแรงต่อผู้ป่วยหรือทำให้ถึงแก่ชีวิตได้ มักเกิดจากกลุ่มยาที่มีความเสี่ยงสูง (High alert drug : HAD) โดยระบบการส่งมอบยาจนถึงมือผู้ป่วยให้มีความปลอดภัย ประกอบไปด้วย 5 ขั้นตอนหลัก เริ่มต้นตั้งแต่การคัดเลือกและการจัดหายา การสั่งใช้ยา การเตรียมและการจ่ายยา และการติดตามการใช้ยา ซึ่งได้เล็งเห็นความเสี่ยงในขั้นตอนการเตรียมยา เนื่องจากแพทย์ได้มีการสั่งใช้ยาฉีด HAD เป็นอัตราส่วน จึงทำให้อาจเกิดความคลาดเคลื่อนที่ขั้นตอนนี้ได้ จึงสนใจทำฉลากช่วยผสมยา HAD กับสารละลาย เพื่อลดระยะเวลาคำนวณขนาดยาและลดความเสี่ยงที่อาจเกิดขึ้นไปจนถึงลด โอกาสการเกิด ME จากการผสมยาผิดพลาด วัตถุประสงค์เพื่อประเมินความคิดเห็นของพยาบาลเกี่ยวกับฉลากช่วยผสม HAD เพื่อช่วยลดความผิดพลาดในการผสมยา

**วิธีการศึกษา:** (อธิบายรูปแบบการศึกษา การกำหนดตัวอย่าง และวิธีการคัดเลือกกลุ่มตัวอย่างวิธีการวิเคราะห์)

การศึกษาวิจัยเชิงสำรวจ (survey research)

กลุ่มประชากร คือ พยาบาลที่ทำงานในหน่วยงานกุมารเวช-สูตินรีเวช, อายุรกรรมหญิง, อายุรกรรมชาย, พุทธเมตตาชั้น 4, พุทธเมตตาชั้น 5, ศัลยกรรมหญิง, ศัลยกรรมชาย และเฉลิมพระเกียรติชั้น 5

ขั้นตอนการทำงานวิจัย

1. การสำรวจความเป็นไปได้หรือความต้องการ

2. ทบทวนวรรณกรรมและศึกษางานวิจัยที่เกี่ยวข้อง

3. วางแผนงานวิจัย กรอบแนวคิด

4. ออกแบบเครื่องมือที่ใช้ในการเก็บข้อมูลและเขียนโครงร่างงานวิจัย

6. ดำเนินการเก็บข้อมูล

7. วิเคราะห์ข้อมูล

8. สรุปผลการศึกษา

เครื่องมือที่ใช้ คือ แบบสอบถามความคิดเห็น วิเคราะห์ข้อมูลด้วย Microsoft Excel 2016 โดยใช้สถิติเป็นแสดงผลเป็นร้อยละ

แบบสอบถาม





**ผลการศึกษา** (อธิบายผลการศึกษาสอดคล้องกับวิธีการศึกษาและผลลัพธ์งบประมาณที่ใช้)

จากผลการศึกษาพบคนที่เห็นด้วยทุกข้อ 20 ราย จาก 26 ราย คิดเป็นร้อยละ 76.92หากแบ่งออกเป็นแต่ละข้อคำถาม พบว่าเห็นด้วยว่าวิธีผสมเข้าใจง่ายและมีประโยชน์สามารถลด ME ได้ ร้อยละ 96.2 การติดตามที่สำคัญและ ADR สามารถช่วยผู้ป่วยได้ทันท่วงทีร้อยละ 100 ขนาดตัวอักษรเหมาะสมร้อยละ 76.92 รูปแบบตัวอักษรเหมาะสมร้อยละ 92.3 ขนาดฉลากยาเหมาะสมร้อยละ 88.5 สร้างความสะดวกในการผสมยาร้อยละ 96.2 ลดระยะเวลาผสมยาร้อยละ 100 มีข้อมูลที่เป็นประโยชน์ต่อการปฏิบัติงานและลดความผิดพลาดร้อยละ 96.2

**สรุป และข้อเสนอแนะเพื่อการนาไปใช้ประโยชน์**

ทั้งพยาบาลที่เคยได้รับการศึกษาเกี่ยวกับ HAD และไม่เคยได้รับ ต้องการฉลากช่วยผสมยาเพราะเป็นสิ่งจำเป็นเพื่อสร้างความมั่นใจในการผสมยา และลดระยะเวลาการคำนวณยา ในส่วนของความคิดเห็นในข้อ ฉลากมีประโยชน์ต่อการปฏิบัติงานสามารถช่วยลด ME ได้มีผู้ที่ไม่เห็นด้วยและให้ข้อเสนอแนะว่าการมีอัตราส่วนผสมยาหลายอันทำให้มีปัจจัยเสี่ยงจะเกิด ME ได้เช่นกัน จึงอาจเกิดการผสมผิดความเข้มข้นได้อยู่ดี อาจนำมาพิจารณาแก้ไขปรับปรุงในส่วนนี้ ในอนาคตมีแผนว่าจะสำรวจความคิดเห็ให้ครบทุกหน่วยงานผู้ป่วยใน ข้อเสนอแนะ คือ จัดการปรับแก้ฉลากตามข้อเสนอแนะเพื่อนำไปปรับปรุงและประเมินซ้ำ ถ้าตอบรับดีขึ้นมากกว่าร้อยละ 80 อาจจะมีการนำมาทดลองใช้เก็บผลต่อเนื่องจากครั้งก่อน